235 


Π 

Ιλ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΕΥΧΟΣ ΠΡΏΤΟ _ Αρ. Φύλλου 22 

2 Μαρτίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

/ 

54. Κριτήρια για τηύ επιλογή και τοποθέτηση Προϊ¬ 
σταμένων Διευθύνσεων και Γραφείων Πρωτο¬ 
βάθμιας και Δευτεροβάθμιας Εκπαίδευσης και 
Γραφείων Φυσικής Αγωγής Δευτεροβάθμιας Εκ¬ 
παίδευσης με θητεία και αποτίμησή τους σε 
αξιολογικές μονάδες. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Επέκταση της εφαρμογής των διατάξεων του Κανονι¬ 
σμού Λειτουργίας του Υπουργικού Συμβουλίου και 
στο Κυβερνητικά Συμβούλιο Εξωτερικής Πολιτικής 

και Αμυνας (ΚΥΣΕΑ). 2 

Σύσταση και συγκράτηση Επιτροπής Παρακολούθησης 

Υλοποίησης του πακέτου Ντελόρ 2. 3 

Παραχωρήσεις, κατά κυριότητα δημοσίων κτημάτων με 
ΑΒΚ 1589, 3061, 4275 και 6066, αρμοδιότητας 
Κτηματικής Υπηρεσίας Δωδεκανήσου, στις Κοινό¬ 
τητες Κατταβιάς, Ασκληπειού, Μαριτσών και Κρη- 

τηνίας Δωδεκανήσου. 4 

Ανάκληση της 75/8.6.1978 Πράξης του Υπουργικού 
Συμβουλίου, «Περί παραχωρήσεως κατά κυριότητα 
του ΑΒΚ 1408 δημοσίου κτήματος Αθηνών προς το 
ΙΚΑ δια την ανέγερσιν επ’ αυτού του «Γενικού Νοσο¬ 
κομείου Αιγάλεω Αττικής». 5 

ΑΠΟΦΑΣΕΙΣ 

Χρησιμοποίηση από τις τράπεζες ειδικών ενεγγύων πι¬ 
στώσεων επί εισαγωγών και εξαγωγών. 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 54 (1) 

Κριτήρια για την επιλογή και τοποθέτηση Προϊσταμένων 
Διευθύνσεων και Γ ραφείων Πρωτοβάθμιας και Δευτε¬ 
ροβάθμιας Εκπαίδευσης και Γ ραφείων Φυσικής Αγω¬ 
γής Δευτεροβάθμιας Εκπαίδευσης με θητεία και απο¬ 
τίμησή τους σε αξιολογικές μονάδες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 


α) Του άρθρου 4 παρ. 5γ του Ν. 2043/1992 (ΦΕΚ 79 
τ.Α). 

β> Του άρθρου 24 παρ. 2ια του Ν. 1566/85 (ΦΕΚ 167 
τ.Α') και 

γ) Του άρθρου 29Α τουΝ. 1558/85, όπως αυτό προστέ¬ 
θηκε με το άρθρο 27 του Ν. 2081/92 (ΦΕΚ 154 τ.Α). 

2. Τις γνωμοδοτήσεις του Παιδαγωγικού Ινστιτούτου, 
αριθ. 23 και 24/1992 (του τμήματος Πρωτοβάθμιας Εκπ/ 
σης), 35/1992 (του τμήματος Δευτεροβάθμιας Εκπ/σης) 
και 55, 56 και 57/1992 (του τμήματος Τεχν. και Επαγγελ¬ 
ματικής Εκπ/σης). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλεΐται δαπάνη εις βάρος 
του κρατικού προϋπολογισμού. 

4. Τις αριθ. 573 και 605/1992 γνωμοδοτήσεις του Συμ¬ 
βουλίου της Επικράτειας, με πρόταση ταυ Υπουργού Εθνι¬ 
κής Παιδείας και θρησκευμάτων, αποφασίζουμε: 

Αρθρο μόνο 

Τα κριτήρια για την επιλογή Προϊσταμένων Διευθύν¬ 
σεων και Γραφείων Πρωτοβάθμιας και Δευτεροβάθμιας 
Εκπαίδευσης και Γραφείων Φυσικής Αγωγής Δευτερο¬ 
βάθμιας Εκπαίδευσης, με θητεία, διακρίνονται σε τρεις 
(3) κατηγορίες και αποτιμώνται συνολικά σε εκατό (100) 
αξιολογικές μονάδες. Τα επί μέρους στοιχεία κατά κατη¬ 
γορία κριτηρίων και η αποτίμησή τους σε αξιολογικές μο¬ 
νάδες έχουν ως εξής: 

Α. Υπηρεσιακή κατάσταση: 45 αξιολογικές μονάδες 
από τις οποίες: 

α) Η αρχαιότητα στην Υπηρεσία αποτιμάται σε 2,5 μονά¬ 
δες για κάθε έτος πέραν των απαιτουμένων για την υπο¬ 
βολή αίτησης υποψηφιότητας και μέχρι 35 μονάδες κατ’ 
ανώτατο όριο. 

β) Η άσκηση διευθυντικού ή διοικητικού έργου στην Κε¬ 
ντρική Υπηρεσία, τις περιφερειακές υπηρεσίες του 
ΥΠΕΠΘ καθώς επίσης και στα δημόσια σχολεία αποτιμά- 
ται σε 2,5 μονάδες για κάθε έτος άσκησης του ως άνω έρ¬ 
γου και μέχρι 10 μονάδες κατ’ ανώτατο όριο. 

Χρονικό διάστημα 6 μηνών και μιας ημέρας υπολογίζε¬ 
ται ως έτος. 

Β. Επιστημονική - Παιδαγωγική κατάρτιση: 30 αξιολο¬ 
γικές μονάδες, από τις οποίες: 

α) Το διδακτορικό δίπλωμα στον τομέα των επιστημών 
της αγωγής ή της ειδικότητας του υπηψπφίου ή της διοί¬ 
κησης της Εκπαίδευσης αποτιμάται σε 9 μονάδες, συνο¬ 
λικά. 

β) Το μεταπτυχιακό δίπλωμα ΜΑ5ΤΕΠ ή αντίστοιχο 
στον τομέα των επιστημών της αγωνής ή της ειδικότητας 
του υποψηφίου ή της διοίκησης της εκπαίδευσης αποτι- 
μόται σε 5 μονάδες συνολικά, μόνο στην περίπτωση που 
δεν αποτελεί προπομπό του διδακτορικού διπλώματος 
του ίδιου υποψηφίου. 

γ) Το πτυχίο μετεκπαίδευσης διετούς διάρκειας στον 
τομέα των επιστημών της αγωγής ή της ειδικότητας του 
υποψηφίου ή της διοίκησης της εκπαίδευσης στο εσωτε¬ 
ρικό ή το εξωτερικό αποτιμάται σε 4 μονάδες, συνολικά. 

δ) Το δεύτερο πτυχίο, εφόσον είναι πανεπιστημιακό, 
αποτιμάται οε 4 μονάδες και πάντως οχι ανω των 6 συνο¬ 
λικό μονάδων για περισσότερα από δύο πανεπιστημιακά 
πτυχία. 

ε) Το πτυχίο ετήσιας επιμόρφωσης στον τομέα των Επι¬ 
στημών της Αγωγής ή της ειδικότητας του υποψηφίου στο 
εσωτερικό ή το εξωτερικό αποτιμάται σε 3 μονάδες συνο¬ 
λικά όταν δεν αποτελεί τυπικό προσόν διορισμού. 

στ) Διαπιστωμένη γνώση ξένης γλώσσας με τίτλο επιπέ¬ 
δου 1.0ννΕΒ ή αντίστοιχου ή ανωτέρου αποτιμώμενη σε 3 
μονάδες συνολικά. Γνώση άλλης γλώσσας δεν αποτιμά- 
ται. 

Γ. Γενική συγκρότηση του υποψηφίου: 25 αξιολογι¬ 
κές μονάδες, από τις οποίες: 

α) Η κατάρτιση σε θέματα της ισχύουσας εκπαιδευτικής 
νομοθεσίας αποτιμάται σε 5 μονάδες. 

β) Η συγκρότηση για την άσκηση του έργου του Προϊ¬ 
σταμένου αποτιμάται σε 20 μονάδες. 

Η γενική συγκρότηση του υποψηφίου εκτιμάται από το 
αρμόδιο υπηρεσιακό συμβούλιο ύστερα από προσωπική 
συνέντευξη του υποψηφίου με τα μέλη του συμβου¬ 
λίου. 

Σε περίπτωση συγκέντρωσης συνολικά ίσου αριθμού 
αξιολογικών μονάδων μεταξύ υποψηφίων, προηγείται 
στον πίνακα ο υποψήφιος που συγκεντρώνει περισσότε¬ 
ρες αξιολογικές μονάδες στην κατηγορία Α. 

Σε περίπτωση και νέας ισοβαθμίας προηγείται κατά 
σειρά ο υποψήφιος που συγκεντρώνει περισσότερες αξιο¬ 
λογικές μονάδες στο άθροισμα των κατηγοριών Β και Γ και 
τέλος, ο υποψήφιος που συγκεντρώνει περισσότερες 
αξιολογικές μονάδες στην κατηγορία Γ (άρθρο 2 παρ. 3Γβ 
Ν. 2043/1992). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 23 Φεβρουάριου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 25 της 24 Φεβρουάριου 1993 
Επέκταση της εφαρμογής των διατάξεων του Κανονισμού 
Λειτουργίας του Υπουργικού Συμβουλίου και στο Κυ¬ 
βερνητικό Συμβούλιο Εξωτερικής Πολιτικής και Άμυ¬ 
νας (ΚΥΣΕΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη τις διατάξεις: 
α) Των άρθρων 4 και 34 παρ. 1 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

β) Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζει: 

1. Οι διατάξεις των άρθρων 7 «Τήρηση επισήμων πρα¬ 
κτικών» και 8 «Το απόρρητο και η φύλαξη των επισήμων 
πρακτικών - Χορήγηση αποσπασμάτων» του Κανονισμού 
Λειτουργίας του Υπουργικού Συμβουλίου (Α' 76/1990) 
εφαρμόζονται αναλόγως και για τις συνεδριάσεις του ΚΥ¬ 
ΣΕΑ, όταν επιλαμβάνεται θεμάτων του άρθρου 11 παρ. 3 
του Ν. 1266/1982. 

2. Κατ' εξαίρεση του άρθρου 7, η καταγραφή των συζη¬ 
τήσεων που διεξάγονται στο ΚΥΣΕΑ γίνεται με τον τρόπο 
τον οποίο επιλέγει ο Γραμματέας αυτού. 

3. Κατά τα λοιπά ισχύουν οι διατάξεις του άρθρου 4 παρ. 
3 του Ν. 1558/1985. 

Η ισχύς αυτής της Πράξης αρχίζει απά τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

- »- 

(3) 

Πράξη 27 της 24 Φεβρουάριου 1993 
Σύσταση και συγκρότηση Επιτροπής Παρακολούθησης 
Υλοποίησης του πακέτου Ντελόρ 2. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του άρθρου 8 παρ. 4 περίπτ. γ και δ του 
Ν. 1558/1985 «Κυβέρνηση και Κυβερνητικά Όργανα» (Α' 

137). 

β) Την ανάγκη συντονισμού της κυβερνητικής πολιτικής 
γιο την αξιοποίηση των χρηματοδοτήσεων της χώρας απά 
το πακέτο Ντελόρ 2. 

γ)Το άρθρο 27 τουΝ. 2081/1992 (Α' 154), με το οποίο 
προστέθηκε άρθρο 29Α στο Ν. 1558/1985 και το γεγονός 
άτι από την παρούσα απόφαση προκαλείται δαπάνη της 
οποίας το ύψος δεν μπορεί να προσδιορισθεί. 
δ) Την πρόταση του Πρωθυπουργού, αποφασίζει: 

1. Τη σύσταση Επιτροπής Παρακολούθησης Υλοποίη¬ 
σης του 2ου Κοινοτικού Πλαισίου Στήριξης, που χρηματο¬ 
δοτείται από τα 2ο πακέτο Ντελόρ περιόδου 1993 -1999. 

2. Έργο της Επιτροπής είναι ο συντονισμός των ενερ- 

γειών, σε Εθνικό επίπεδο, που θα καλύπτει τις ανάγκες 
Κέντρου και Περιφέρειας στους τομείς δράσης του 2ου 
Κοινοτικού Πλαισίου Στήριξης με σκοπό την αναπτυξιακή 
προοπτική της Χώρας. 

3. Η Επιτροπή συγκροτείται από τους: 

α) Αριστείδη Τσιπλάκο, Υφυπουργό Εθνικής Οικονο¬ 
μίας, ως Πρόεδρο. 

β) Γενικό Γραμματέα Περιφέρειας Ανατ. Μακεδονίας 
και Θράκης. 

γ) Γενικό Γραμματέα Περιφέρειας Στερεός Ελλάδας, 
δ) Από έναν εκπρόσωπο των Υπουργείων: 
ί) Προεδρίας της Κυβέρνησης 
ϋ) Εθνικής Οικονομίας 
ίϋ) Οικονομικών 

ίν} Βιομηχανίας. Ενέργειας και Τεχνολογίας 
ν) Εργασίας 
νί) Γεωργίας 

νίί) Εθνικής Παιδείας και θρησκευμάτων 

νϋί) Περιβάλλοντος, Χωροταξίας και Δημοσίων Έργων 

ιχ) Εσωτερικών 

ε. Μιχαήλ Δερτοϋζο, Καθηγητή Πανεπιστημίου 
στ. Χρήστο Χαλκιά, Καθηγητή Ε.Μ.Π. 
ζ. Γεώργιο Μυτακ'ιδη, Καθηγητή Πανεπιστημίου 
η. Παναγιώτη Κουμπούρη, Σύμβουλο του Πρωθυπουρ¬ 
γού για θέματα Οργάνωσης και Πληροφορικής, ως Μέλη. 

Οι εκπρόσωποι των Υπουργείων ορίζονται με απόφαση 
του Υπουργού Εθνικής Οικονομίας, ύστερα από πρόταση 
των αρμόδιων Υπουργών. 

4. Η Επιτροπή θα συνεδριάζει στο Υπουργείο Εθνικής 
Οικονομίας, το οποίο έχει και τον γενικό συντονισμό των 
ενεργειών για την κατάρτιση, παρακολούθηση και υλοποί¬ 
ηση του 2ου Κοινοτικού Πλαισίου Στήριξης. 

5. Για την υποβοήθηση του έργου της παραπάνω Επι¬ 
τροπής, καθώς και της διϋπουργικής Επιτροπής που έχει 
συσταθεί με την απόφαση του Υπουργού Εθνικής Οικονο¬ 
μίας ΑΠ 473/28.1.1992 και έχει ανασυγκροτηθεί με την 
απόφαση ΑΠ 65048/ΔΙΟΑΔ 1118/24.10.1992 του ίδιου 
Υπουργού, συνιστάται στο Υπουργείο Εθνικής Οικονομίας 
ειδική Γραμματεία. 

6. Της Γραμματείας προΐσταται μόνιμος υπάλληλος με 
βαθμό Διευθυντού Α ή Β ή υπάλληλος με σύμβαση ιδιωτι¬ 
κού δικαίου της κατηγορίας Ειδικών Επιστημόνων και στε¬ 
λεχώνεται από (5) υπαλλήλους του Υπουργείου Εθνικής 
Οικονομίας ή άλλων Οργανισμών που εποπτεύονται από 
αυτό, καθώς και από έναν εκπρόσωπο των Υπουργείων 
Γεωργίας και Εργασίας, οι οποίοι προτείνονται από τους 
αρμόδιους Υπουργούς. 

7. Η μηνιαία αποζημίωση για τα Μέλη της Επιτροπής, 
πλην του Προέδρου, καθορίζεται στο ύψος των 50.000 
δραχμών και για τους υπηρετούντες στην Γραμματεία 
30.000 δραχμές. Η δαπάνη θα καλυφθεί από το Πρό¬ 
γραμμα Τεχνικής Βοήθειας του Κοινοτικού Πλαισίου. 

Η ισχύς αυτής της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


(4) 

Πράξή 28 της 24 Φεβρουάριου 1993 
Παραχωρήσεις, κατά κυριότητα δημοσίων κτημάτων με 
ΑΒΚ 1589, 3061, 4275 και 6066, αρμοδιότητας Κτη¬ 
ματικής Υπηρεσίας Δωδεκανήσου, στις Κοινότητες 
Κατταβιάς, Ασκληπειού* Μαριτσών και Κρητηνίας Δω¬ 
δεκανήσου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του άρθρου 5 του Α.Ν. 1331/1949, 
σύμφωνα με τις οποίες με πράξη του Υπουργικού Συμβου¬ 
λίου μπορούν να παραχωρηθούν κατά κυριότητα, δωρεάν 
ή με τίμημα, ακίνητα του Δημοσίου σε Ιδρύματα και Οργα¬ 
νισμούς ή Σωματεία Κοινής Ωφέλειας για την εκπλήρωση 
των ειδικών αυτών σκοπών. 

β) Την αριθ. 415/1964 γνωμοδότηση του Νομικού Συμ¬ 
βουλίου του Κράτους σύμφωνα, με την οποία «η πιο πάνω 
διάταξις εφαρμόζεται κατ' αναλογίαν και επί Δήμων και 
Κοινοτήτων». 

γ) Την αριθ. 1070785/4966/Α0010/20.1.1992 εισή¬ 
γηση του Υπουργού Οικονομικών, με το οποίο προτείνεται 
η παραχώρηση κατά κυριότητα των δημοσίων κτημάτων με 
αριθμό ΒΚ 1589, 3061, 4275 και 6066^ιρμοδιότητας 
Κτηματικής Υπηρεσίας Δωδεκανήσου, στις Κοινότητες 
Κατταβιάς, Ασκληπειού, Μαριτσών και Κρητηνίας Δωδε¬ 
κανήσου με τίμημα 15.040.000, 117.650.000,4.555.200 
και 3.400.550 δραχμών για κάθε μία Κοινότητα, αντί¬ 
στοιχα, που θα καταβληθεί σε τέσσερις ετήσιες δόσεις. 

δ) Το αριθ, 1127769/9271/Α 0010/31.12.1992 έγ¬ 
γραφο του Υφυπουργού Οικονομικών Πέτρου Δούκα, 
αποφασίζει: 

1. Την παραχώρηση, κατά κυριότητα, των παρακάτω δη¬ 
μοσίων κτημάτων: 

ί) Στην Κοινότητα Κατταβιάς Δωδεκανήσου έκταση 
3.200 τ.μ. από το ΒΚ 1589 δημόσιο κτήμα, αρμοδιότητας 
Κτηματικής Υπηρεσίας Δωδεκανήσου, όπως αυτό απεικο¬ 
νίζεται στο από Μαρτίου 1989 τοπογραφικό διάγραμμα με 
κλίμακα 1:1000 του αρχιτέκτονα μηχανικού Ν. Σαββόπου- 
λου, αντί τιμήματος 15.040.000 δραχμών (3.200 τ.μ. X 
4.700 δρχ.), με σκοπό την ανέγερση Αγροτικού Ιατρείου 
και χώρου διαμονής Αγροτικού ιατρού. 

ϋ) Στην Κοινότητα Ασκληπειού Δωδεκανήσου, έκταση 
23.530 τ.μ. από το ΒΚ 3061 δημόσιο κτήμα, αρμοδιότη¬ 
τας Κτηματικής Υπηρεσίας Δωδεκανήσου, όπως αυτό 
απεικονίζεται στο από ΜαΤου 1989 διάγραμμα του πολιτι¬ 
κού μηχανικού Σταύρου Παπαβασιλείου, αντί τιμήματος 
117.650.000 δραχμών (23.530 τ.μ. X 5.000 δρχ.), με 
σκοπό την ανέγερση Πνευματικού Κέντρου του Μουσείου 
Νότιας Ρόδου. 

ίϋ) Στην Κοινότητα Μαριτσών Δωδεκανήσου έκταση 624 
τ.μ. από το ΒΚ 4275 δημόσιο κτήμα, αρμοδιότητας Κτη¬ 
ματικής Υπηρεσίας Δωδεκανήσου, όπως αυτό απεικονίζε¬ 
ται στο από 30.1.1989 τοπογραφικό διάγραμμα του μηχα¬ 
νικού Παύλου Συρτσάκου, αντί τιμήματος 4.555.200 
δραχμών (624 τ.μ. X 3.300 δρχ.), με σκοπό την ανέγερση 
Πνευματικού Κέντρου. 

ίν) Στην Κοινότητα Κρητηνίας Δωδεκανήσου, έκταση 
2.957 τ.μ. από το ΒΚ 6066 δημόσιο κτήμα, αρμοδιότητας 
Κτηματικής Υπηρεσίας Δωδεκανήσου, όπως αυτό απεικο¬ 
νίζεται στο από Νοεμβρίου 1987 τοπογραφικό διάγραμμα 
του τοπογραφικοϋ μηχανικού Κλεόβουλου Παπακωνστα- 

ντίνου, με κλίμακα 1.5000, αντί τιμήματος 3.400.550 δρχ. 
(2.975 τ.μ. X 1.150 δρχ.), με σκοπό την κατασκευή Πολιτι¬ 
στικού Κέντρου, Μουσείου Λαϊκής Τέχνης και καταστημά¬ 
των. 

2. Ορίζει όπως η καταβολή του τιμήματος γίνει σε τέσ¬ 
σερις ετήσιες δόσεις. 

Οι παραπάνω παραχωρήσεις γίνονται με τους παρακάτω 
όρους; 

ί) την πραγματοποίηση των σκοπών εντός πενταετίας 
από την δημοσίευση αυτής της πράξης στην Εφημερίδα 
της Κυβερνήσεως. 

ϋ) την καταβολή του τιμήματος μέσα στην οριζόμενη 
προθεσμία (τέσσερις ετήσιες δόσεις) και 
ϋί) την μη μεταβίβαση σε τρίτους των πιο πάνω ακινήτων. 
Η μη τήρηση των παραπάνω όρων επιφέρει την αυτοδί¬ 
καιη ανάκληση των παραχωρήσεων και την επαναφορά 
των ακινήτων στο Δημόσιο. 

Η ισχύς αυτής της πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(5) 

Πράξη 29 της 24 Φεβρουάριου 1993 
Ανάκληση της 75/8.6.1978 Πράξης του Υπουργικού Συμ¬ 
βουλίου, «Περί παραχωρήσεως κατά κυριότητα του 
ΑΒΚ 1408 δημοσίου κτήματος Αθηνών προς το ΙΚΑ δια 
την ανέγερσιν επ’ αυτού του «Γενικού Νοσοκομείου Αι¬ 
γάλεω Αττικής». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1- Την 75/8.6.1978 Πράξη του Υπουργικού Συμβου¬ 
λίου, που εκδόθηκε σύμφωνα με τις διατάξεις του ΑΝ 
1331/1949 (άρθρ. 5), με την οποία είχε παραχωρηθεί 
προς το ΙΚΑ τμήμα του δημοσίου κτήματος ΑΒΚ. 1408, 
εμβαδοϋ 105.700 τ.μ., για την ανέγερση επί αυτού του 
Γενικού Νοσοκομείου Αιγάλεω - Αττικής με τους όρους 
που διαλαμβάνονται σ’ αυτή. 

2. Το 1000278/9/Α0010/93 έγγραφο του Υφυπουρ¬ 
γού Οικονομικών Πέτρου Δούκα, με το οποίο προτείνεται 
η ανάκληση της 75/8.6.1978 πράξης του Υπουργικού 
Συμβουλίου, επειδή δεν εκπληρώθηκε ο σκοπός της πα¬ 
ραχώρησης μέσα στην οριζόμενη στη σχετική πράξη προ¬ 
θεσμία, αλλά ούτε και υπάρχει δυνατότητα υλοποίησης 
του εν λόγω σκοπού, δεδομένου ότι με την εφαρμογή του 
Ε.Σ.Υ. η ίδρυση και λειτουργία Νοσοκομείων ανήκει πλέον 
στην αποκλειστική αρμοδιότητα του Υπουργείου Υγείας, 
Πρόνοιας και Κοινωνικών Ασφαλίσεων. 

3. Εισήγηση του Υπουρνού Οικονομικών για το ίδιο 
θέμα, αποφασίζει: 

Ανακαλεί την αριθ. 75/8.6.1978 Πράξη του, με την 
οποία είχε παραχωρηθεί στο Ίδρυμα Κοινωνικών Ασφαλί¬ 
σεων τμήμα του δημοσίου κτήματος ΑΒΚ 1408, εμβαδού 
105.700 τ.μ., για την ανέγερση επ' αυτού «Γενικού Νοσο¬ 
κομείου Αιγάλεω - Αττικής», επειδή δεν υλοποιήθηκε ο 
σκοπός της παραχώρησης που είχε τεθεί με αυτή την 
Πράξη. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος > Ο Αντιπρόεδρος Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

ΑΠΟΦΑΣΕΙΣ 

( 6 ) 

Χρησιμοποίηση από τις τράπεζες ειδικών ενεγγύων πι¬ 
στώσεων επί εισαγωγών και εξαγωγών. 

(Συνεδρίαση 514/17.12.92, θέμα 6) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 
Αφού έλαβε υπόψη: 

α) το από 2.12.92 (ΑΠ 8756) έγγραφο της Τράπεζας 
της Ελλάδος - Δ/νσης Εμπορικών Συναλλαγών με την Αλ¬ 
λοδαπή, 

β) τη σκοπιμότητα διευκόλυνσης του εξωτερικού εμπο¬ 
ρίου της χώρας, αποφάσισε τα ακόλουθα: 

I. Επιτρέπεται η χρησιμοποίηση από τράπεζες που είναι 
εξουσιοδοτημένες για τη διενέργεια πράξεων επί συναλ¬ 
λάγματος των πιο κάτω ειδικών ενεγγύων πιστώσεων που 
αφορούν εισαγωγές ή εξαγωγές αγαθών: 

α. Ανανεούμενη (ανακυκλούμενη) πίστωση (ΒενοΙνίης 
ΟεόίΙ) 

β. Πίστωση με ρήτρα προκαταβολής (Ηθά Οειυεθ ΟοΗ). 

γ. Μεταφερόμενη πίστωση (Τγ3Π$Ιθγ30Ιθ Οτεάιΐ). 

δ. Πίστωση αντιστήριξης (ΒθοΚ Το ΒεεΚ ΟΓθάίΤ). 

Διευκρινίζεται ότι εφόσον στη σύμβαση προβλέπεται 
χορήγηση προκαταβολής η οποία κατ' ουδένα τρόπο εμπί¬ 
πτει στην έννοια του προεμβάσματος, όπως αυτό περι- 
γράφεται στις σχετικές αποφάσεις του Υπουργείου Εθνι¬ 
κής Οικονομίας η έγκριση θα παρέχεται από την Τράπεζα 
της Ελλάδος - Δ/νση Εμπορικών Συναλλαγών με την Αλλοδαπή. 

II. Η παρούσα έγκριση παρέχεται με τους ακόλουθους 
όρους και προϋποθέσεις: 

α) Οι μεσολαβούσες τράπεζες θα αναλαμβάνουν εξ 
ολοκλήρου το συναλλαγματικό κίνδυνο από την χρήση των 
ως άνω ειδικών πιστώσεων. 

β) Κάθε προπληρωμή θα διασφαλίζεται από εγγύηση 
Τραπέζης του εξωτερικού πρώτης τάξεως η οποία θα ανα¬ 
λαμβάνει την ευθύνη επιστροφής του ποσού εντόκως. Η 
εγγύηση αυτή μπορεί να χορηγείται και από τράπεζες που 
λειτουργούν στην Ελλάδα, εφόσον ο συναλλαγματικός 
κίνδυνος καλύπτεται από ίδια διαθέσιμό τους. 

γ) Στις περιπτώσεις χρησιμοποίησης προκαταβολής, τα 
σχετικά φορτωτικά έγγραφα θα παρουσιάζονται στην 
εκτελούσα την πίστωση τράπεζα εντός προθεσμίας ενός 
μηνός από τη χορήγηση της προκαταβολής. Η προθεσμία 
αυτή μπορεί να παραταθεί για ένα ακόμη μήνα κατόπιν 
έγκρισης της Τράπεζας της Ελλάδος (Διεύθυνση Εμπορι¬ 
κών Συναλλαγών με την Αλλοδαπή). 

Ανατίθεται στη Διεύθυνση Γενικής Επιθεώρησης Τρα¬ 
πεζών η διενέργεια κατασταλτικών ελέγχων για την τή¬ 
ρηση των διατάξεων της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας Τα Μέλη 

Ακριβές Αντίγραφο 
Αθήνα, 19 Φεβρουάριου 1993 
Η Γραμματέας 
Μ. ΚΑΡΑΜΠΕΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



